Publication: Magyar Közlöny
Issue: MK-1999-102 (Year: 1999, Number: 102)
Era: 1990-2004
Section: az 1999. évi CI. törvényhez
Paragraph Index: 704

2. § Az Egyezmény magyar nyelvű szövege a következő: „Egyezmény a Magyar Köztársaság Kormánya és az Osztrák Köztársaság Kormánya között a Szentgotthárd város környéki magyar—osztrák ipari park vasúti átmenő forgalmáról A Magyar Köztársaság Kormánya és az Osztrák Köztársaság Kormánya (a továbbiakban: Szerződő Felek) attól a szándéktól vezérelve, hogy — a két állam között meglévő jószomszédi kapcsolatokat továbbfejlessze, és — elősegítse Szentgotthárd város környékén átmenő magyar—osztrák ipari park vasúti forgalmát, továbbá figyelemmel — a Magyar Népköztársaság és az Osztrák Köztársaság között a határon átmenő vasúti forgalomról szóló Egyezményre (a továbbiakban: Vasúti Határforgalmi Egyezmény), melyet Budapesten, 1978. évi szeptember hó 14. napján írtak alá, és — a Bernben, 1980. évi május hó 9. napján kelt Nemzetközi Vasúti Fuvarozási Egyezményre (COTIF) és a COTIF B) Függelékét képező Egységes Szabályok (CIM) által előírt fuvarozási feltételekre, különös tekintettel a COTIF B) Függelék I. Mellékletét képező Veszélyes Áruk Nemzetközi Vasúti Fuvarozásáról szóló Szabályzatának (RID) feltételeire, az alábbiakban állapodtak meg:

Source: https://magyarkozlony.hu/hivatalos-lapok/7ad1af37754140355582b0e41604e9ea1ee0dab8/dokumentumok/97a8b634186adba59adab1d2db15b0a250fdefc2/letoltes